ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

 \_ օգոստոսի 2019 թվականի N - Լ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱ­ՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵ­ՐԱ­ԲԵՐՅԱԼ ՀԱՅԱՍ­ՏԱ­ՆԻ ՀԱՆ­­ՐԱ­­­­ՊԵ­ՏՈՒ­ԹՅԱՆ ԿԱ­ՌԱ­ՎԱՐՈՒ­ԹՅԱՆ ԱՌԱ­ՋԱՐ­­ԿՈՒԹՅՈՒՆՆԵՐԻ ՄԱՍԻՆ

----------------------------------------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդ­վածի 1-ին մասը՝ Հայաստանի Հանրա­պե­տու­թյան կառա­վա­րությունը ո ր ո շ ու մ է.

Հավանություն տալ «Հայաստանի Հանրապետության քաղաքացիության մասին» օրենքում լրացում կատարելու մասին» Հայաստանի Հանրապետության օրենքի նախագծի (Պ-237-25.07.2019-ՊԻ-011/0) վերաբերյալ Հայաս­տա­նի Հանրապե­տու­թյան կա­­ռա­­վա­րու­թյան առաջար­կու­թյուններին:

Հայաստանի Հանրապետության

 ՎԱՐՉԱՊԵՏ

 Ն. ՓԱՇԻՆՅԱՆ

 2019 թ. օգոստոսի

 Երևան

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ (Պ-237-25.07.2019-ՊԻ-011/0) ՎԵ­ՐԱ­ԲԵՐՅԱԼ ՀԱՅԱՍ­ՏԱ­ՆԻ ՀԱՆ­­ՐԱ­­­­ՊԵ­ՏՈՒ­ԹՅԱՆ ԿԱ­ՌԱ­ՎԱՐՈՒ­ԹՅԱՆ ԱՌԱ­ՋԱՐ­­ԿՈՒԹՅՈՒՆՆԵՐԸ

 «Քաղաքացիության մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքի նախագծով (այսուհետ՝ Նախագիծ) առաջարկվում է «Քաղաքացիության մասին» Հայաստանի Հանրապետության օրենքում (այսուհետ՝ Օրենք) սահմանել պահանջ, որի համաձայն՝ ազգությամբ հայերի՝ քաղաքացիության ձեռքբերման վերաբերյալ դիմումները կքննարկվեն երեքամսյա ժամկետում՝ ընդհանուր կանոնի վեցամսյա ժամկետի փոխարեն:

Կառավարության 2018 թվականի ապրիլի 26-ի թիվ 498-Ն որոշմամբ սահմանված քաղաքացիության հարցերով միջգերատեսչական հանձնաժողովի գործունեության կարգով սահմանված է, որ հանձնաժողովը դիմումների կապակցությամբ ոստիկանությունից ստացված եզրակացությունները քննարկում է դրանք ստանալուց հետո առավելագույնը երկամսյա ժամկետում։ Հարկ է նշել, որ Վարչապետի՝ 2018 թվականի հուլիսի 16-ի թիվ 957-Ա որոշմամբ հանձնաժողովի նախագահը ՀՀ արդարադատության նախարարն է։ Պրակտիկայում հանձնաժողովը ստացված եզրակացություններով ընթացքը, որպես կանոն, լուծում է 2-3 շաբաթում։

Այս ժամկետը նույնպես ներառվում է «Քաղաքացիության մասին» Հայաստանի Հանրապետության օրենքով սահմանված դիմումների քննարկման ժամկետի մեջ, որն էլ քննարկվող նախագծով առաջարկվում է նվազեցնել առավելագույնը 3 ամիս՝ ազգությամբ հայերից ստացված դիմումների համար։

Միջգերատեսչական հանձնաժողովի կողմից իր լիազորությունների իրականացման համար ընդունելի ենք համարում 2-3 շաբաթ ժամանակի հատկացումը։

Վերոգրյալի հիման վրա ընդունելի ենք համարում Նախագծի դրույթները, սակայն գտնում ենք, որ նախատեսված ընթացակարգը լիարժեք ձևով կիրառելու համար անհրաժեշտ է փոփոխություններ կատարել Օրենքում։ Այդ կապակցությամբ համապատասխան օրենսդրական նախաձեռնությամբ առաջիկայում հանդես կգա Հայաստանի Հանրապետության կառավարությունը։

**ԵԶՐԱԿԱՑՈՒԹՅՈՒՆ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱ­­ՅԱՍ­­ՏԱ­ՆԻ ՀԱՆ­­ՐԱ­­ՊԵ­­ՏՈՒ­ԹՅԱՆ ՕՐԵՆՔ­Ի ՆԱ­ԽԱԳԾԻ՝ ՊԵՏԱԿԱՆ ԲՅՈՒՋԵԻ ԵԿԱՄՈՒՏՆԵՐԻ ԷԱԿԱՆ ՆՎԱԶԵՑՄԱՆ ԿԱՄ ԾԱԽՍԵՐԻ ԱՎԵԼԱՑՄԱՆ ՎԵՐԱԲԵՐՅԱԼ**

 «Հայաստանի Հանրապետության քաղաքացիության մասին» օրենքում լրացում կատարելու մասին» Հայաս­տանի Հանրապե­տության օրենքի նախագծի ընդունումը չի հանգեցնի ՀՀ պետա­­­­կան բյու­ջեի եկամուտների էական նվազեցման կամ ծախսերի ավե­լացման:



ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՆԱԽԱԳԱՀ

25 հուլիսի 2019թ.

Հայաստանի Հանրապետության Ազգային ժողովի պատգամավոր Սերգեյ Բագրատյանի կողմից օրենսդրական նախաձեռնության կարգով ներկայացված «Հայաստանի Հանրապետության քաղաքացիության մասին» օրենքում լրացում կատարելու մասին» օրենքի նախագծի քննարկման համար գլխադասային նշանակել Պետական-իրավական հարցերի մշտական հանձնաժողովը:

 ԱՐԱՐԱՏ ՄԻՐԶՈՅԱՆ

ՆԱԽԱԳԻԾ

Պ-237-25.07.2019-ՊԻ-011/0

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ

### ****«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ****

***Հոդված 1.***«Հայաստանի Հանրապետության քաղաքացիության մասին» 1995 թվականի նոյեմբերի 6-ի ՀՕ-16 օրենքի 29-րդ հոդվածի 2-րդ մասի «վեցամսյա» բառից հետո ավելացնել հետեւյալ բովանդակությամբ նախադասություն`

«Ազգությամբ հայերի` քաղաքացիության ձեռքբերման վերաբերյալ դիմումները քննարկվում են երեքամսյա ժամկետում:»:

***Հոդված 2.***Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈւՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ՕՐԵՆՔԻ ՆԱԽԱԳԾԻ ԸՆԴՈւՆՄԱՆ**

* **Ներկա իրավիճակը եւ իրավական ակտի ընդունման անհրաժեշտությունը.**

06.11.1995թ. ՀՀ ԱԺ կողմից ընդունված «Հայաստանի Հանրապետության քաղաքացիության մասին» օրենքի (այսուհետ` Օրենք) 1-ին հոդվածի 2-րդ մասի համաձայն` «Ազգությամբ հայերը ՀՀ քաղաքացիություն են ձեռք բերում պարզեցված կարգով»:

Օրենքի 9-րդ հոդվածի համաձայն` Հայաստանի Հանրապետության քաղաքացիություն ձեռք է բերվում`

1) քաղաքացիության ճանաչմամբ.

2) ծննդով.

3) քաղաքացիություն ստանալու միջոցով.

4) քաղաքացիությունը վերականգնելու միջոցով.

5) քաղաքացիության խմբային ձեռքբերման միջոցով.

6) Հայաստանի Հանրապետության միջազգային պայմանագրերով նախատեսված հիմքերով.

7) սույն օրենքով նախատեսված այլ հիմքերով:

Նույն Օրենքի 13-րդ հոդվածի համաձայն` Հայաստանի Հանրապետության քաղաքացիություն չունեցող 18 տարին լրացած, գործունակ (բացառությամբ անգործունակ ճանաչված անձի կողմից սույն հոդվածի 3-րդ մասի համաձայն` Հայաստանի Հանրապետության քաղաքացիություն ստանալու դեպքի), օտարերկրյա պետությունում բնակվող (գտնվող) կամ Հայաստանի Հանրապետությունում օրինական հիմքով բնակվող (գտնվող) յուրաքանչյուր անձ իրավունք ունի դիմելու Հայաստանի Հանրապետության քաղաքացիություն ստանալու համար, եթե`

1) օրենքով սահմանված կարգով վերջին երեք տարին մշտապես բնակվել է Հայաստանի Հանրապետությունում.

2) կարող է բացատրվել հայերեն լեզվով եւ

3) ծանոթ է Հայաստանի Հանրապետության Սահմանադրությանը:

Առանց սույն հոդվածի առաջին մասի 1-ին եւ 2-րդ կետերով սահմանված պահանջների պահպանման` Հայաստանի Հանրապետության քաղաքացիություն կարող է ստանալ Հայաստանի Հանրապետության քաղաքացիություն չունեցող այն անձը`

1) որը մինչեւ Հայաստանի Հանրապետության քաղաքացիություն ստանալու դիմումը ներկայացնելու պահը վերջին երկու տարվա ընթացքում օրենքով սահմանված կարգով գրանցված ամուսնության մեջ է գտնվել Հայաստանի Հանրապետության քաղաքացու հետ եւ այդ երկու տարվա ընթացքում առնվազն 365 օր օրինական հիմքերի առկայությամբ բնակվել է Հայաստանի Հանրապետությունում կամ ունի Հայաստանի Հանրապետության քաղաքացի երեխա.

2) որի ծնողները կամ նրանցից մեկը նախկինում ունեցել է Հայաստանի Հանրապետության քաղաքացիություն կամ ծնվել է Հայաստանի Հանրապետությունում, եւ որը 18 տարին լրանալուց հետո` 3 տարվա ընթացքում, դիմել է Հայաստանի Հանրապետության քաղաքացիություն ստանալու համար.

3) (3-րդ կետն ուժը կորցրել է 01.01.2012 թվականից` 08.12.11 ՀՕ-319-Ն օրենք)

4) որը 1995 թվականի հունվարի 1-ից հետո, իր դիմումի համաձայն, դուրս է եկել Հայաստանի Հանրապետության քաղաքացիությունից.

5) որը Հայաստանի Հանրապետությունում ճանաչվել է փախստական կամ հանդիսանում է Հայաստանի Հանրապետությունում բնակվող` քաղաքացիություն չունեցող անձ:

 Վերը նշված իրավանորմերի վերլուծությունից բխում է, որ պարզեցված կարգը ենթադրում է, որ ազգությամբ հայերի համար ՀՀ քաղաքացիության ձեռքբերման համար իմպերատիվ բնույթ չեն կրում վերջին 3 տարին Հայաստանի Հանրապետությունում մշտապես բնակվելու եւ հայերեն լեզվի իմացության օրենսդրական պահանջները:

* **Առաջարկվող կարգավորումը**

Օրենքի նախագծով առաջարկվում է «Հայաստանի Հանրապետության քաղաքացիության մասին» ՀՀ օրենքում ՀՀ քաղաքացիություն ձեռք բերել ցանկացող ազգությամբ հայերի համար ամրագրել նաեւ ընթացակարգային արտոնություն` նախատեսելով վերջիններիս` քաղաքացիության ձեռքբերման վերաբերյալ դիմումների քննարկման գործող վեցամսյա ժամկետի փոխարեն երեքամսյա ժամկետ:

* **Ակնկալվող արդյունքը**

Օրենքի նախագծով առաջարկվող իրավակարգավորումը թույլ կտա որոշակիորեն խրախուսել մեր հայրենակիցների ներգաղթը ՀՀ, որն էլ, իր հերթին, երկարաժամկետ հեռանկարում կհանգեցնի ժողովրդագրական պատկերի բարելավմանը:

**ՏԵՂԵԿԱՆՔ**

**ԳՈՐԾՈՂ ՕՐԵՆՔԻ ՓՈՓՈԽՎՈՂ ՀՈԴՎԱԾԻ ՎԵՐԱԲԵՐՅԱԼ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻՈՒԹՅԱՆ ՄԱՍԻՆ»**

|  |  |
| --- | --- |
| **Հոդված 29.** | **Հայաստանի Հանրապետության քաղաքացիության հարցերով դիմումների, միջնորդությունների ներկայացման և դրանց քննարկման կարգը** |

Քաղաքացիության հարցերի վերաբերյալ դիմումները, միջնորդությունները և համաձայնությունները ներկայացվում են գրավոր: Սույն օրենքի 11-րդ, 12.1-ին, 16-րդ, 17-րդ, 18-րդ հոդվածներով պահանջվող համաձայնություններն անձամբ ներկայացնելու անհնարինության դեպքում դրանց վրա անձանց ստորագրության իսկությունը վավերացվում է օրենքով սահմանված կարգով:

Քաղաքացիության հարցերի վերաբերյալ դիմումները քննարկվում են վեցամսյա ժամկետում: *Ազգությամբ հայերի` քաղաքացիության ձեռքբերման վերաբերյալ դիմումները քննարկվում են երեքամսյա ժամկետում:* Դիմումի մերժման դեպքում կրկին կարելի է դիմել մերժման օրից մեկ տարի հետո` սույն օրենքով սահմանված կարգով:

Հայաստանի Հանրապետության քաղաքացիության հարցերի վերաբերյալ դիմումների, միջնորդությունների, դրանց քննարկման ընթացքի, անձի քաղաքացիության վերաբերյալ տվյալները ֆիզիկական անձանց, կազմակերպություններին, պետական և տեղական ինքնակառավարման մարմիններին, ինչպես նաև օտարերկրյա պետություններին կարող են փոխանցվել կամ տրամադրվել միայն դիմումատուի կամ Հայաստանի Հանրապետության քաղաքացիություն ձեռք բերած անձի համաձայնությամբ կամ օրենքով կամ միջազգային պայմանագրերով նախատեսված դեպքերում:

Սույն հոդվածի երրորդ մասով նախատեսված համաձայնությունը ներկայացնելու պարտավորությունը կրում է տվյալներ ստանալու նպատակով հարցմամբ դիմողը: